**Ministru kabineta noteikumu projekta**

**„Murjāņu sporta ģimnāzijas publisko maksas pakalpojumu cenrādis” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Murjāņu sporta ģimnāzijas publisko maksas pakalpojumu cenrādis” (turpmāk – projekts) izstrādāts, pamatojoties uz Likuma par budžetu un finanšu vadību 5.panta devītajā daļā noteikto deleģējumu Ministru kabinetam izdot noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts paredz noteikt Murjāņu sporta ģimnāzijas (turpmāk – ģimnāzija) sniegto publisko maksas pakalpojumu cenrādi.Murjāņu sporta ģimnāzija ir valsts dibināta (1965.gada 1.septembrī) vispārējās izglītības un sporta izglītības iestāde, kura atrodas Izglītības un zinātnes ministrijas pakļautībā (Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.30.apakšpunkts). Ar likuma *Par valsts nozīmes izglītības, kultūras un zinātnes objektiem un nacionālajām sporta bāzēm* 2.panta 43.punktu Ģimnāzijai ir noteikts valsts nozīmes izglītības objekta statuss. Pašlaik ģimnāzijas sniegtie publiskie maksas pakalpojumi tiek sniegti saskaņā ar ģimnāzijas direktora 2014.gada 13.janvāra apstiprinātajiem publisko maksas pakalpojumu izcenojumiem.Veicot publisko maksas pakalpojuma izcenojuma aprēķinu, ir ievērots Likumā par budžetu un finanšu vadību 5.panta 12.1 daļā noteiktais – nosakot maksas pakalpojuma izcenojumu, ievēro nosacījumu, ka samaksa par pakalpojumu nedrīkst pārsniegt ar pakalpojuma sniegšanu saistītās izmaksas. Aprēķinam izmantoti pēc finanšu līdzekļu plūsmas uzskaitītie iepriekšējā gada ģimnāzijas izdevumi. Tādējādi cenas par publiskajiem maksas pakalpojumiem noteiktas atbilstoši ar pakalpojumu sniegšanu saistītajām faktiskajām izmaksām un pakalpojuma pieprasījumu.Projekts paredz noteikt publisko maksas pakalpojumu cenas: ģimnāzijā, Klintslejās 4, Murjāņos, ģimnāzijas teritoriālajās struktūrvienībās – Specializētajā airēšanas sporta skolā, Vikingu ielā 6, Jūrmalā un ģimnāzijas teritoriālajā struktūrvienībā “Jūrmala”, Jaunajā ielā 66, Jūrmalā.Murjāņu sporta ģimnāzija (turpmāk – ģimnāzija) piedāvā maksas pakalpojumus ēdināšanā un trenažieru zāles izmantošanā, jo norādītie pakalpojumi cieši saistīti ar ģimnāzijas ikdienas izglītības procesa un mācību – treniņa procesa darbības nodrošināšanu.Saskaņā arģimnāzijasnolikumu (apstiprināts ar Izglītības un zinātnes ministrijas 09.03.2007. rīkojumu Nr. 206, ar grozījumiem, kas apstiprināti ar Izglītības un zinātnes ministrijas 29.12.2009. rīkojumu Nr. 552)) ģimnāzijas galvenais uzdevums ir kandidātu sagatavošana Latvijas nacionālajām izlasēm dalībai Olimpiskajās spēlēs, pasaules un Eiropas čempionātos ģimnāzijā pārstāvētajos sporta veidos, vienlaikus nodrošinot iespēju apgūt akreditētas pamatizglītības otrā posma (7. - 9.klase) un vispārējās vidējās izglītības vispārizglītojošo priekšmetu programmas (10. - 12.klase). Vispārizglītojošais mācību process un mācību – treniņa process norisinās gan ģimnāzijas pamata atrašanās vietā Klintslejas 4 (Murjāņi, Sējas novads), gan vienā teritoriālajā struktūrvienībā –„Jūrmala” (Jaunā iela 64 a un 66, Jūrmala). Izglītības un mācību – treniņa process tiek organizēts pēc internāta modeļa, jo audzēkņiem tiek nodrošināta diennakts uzraudzība, ēdināšana un dzīvošana. Izglītības process ģimnāzijā ir pakārtots dažādu sporta veidu sportistu sagatavošanas specifiskajām prasībām, mācību-treniņu nometnēm un sporta sacensībām.Projekts paredz noteikt cenas šādiem ģimnāzijas sniegtajiem publiskajiem maksas pakalpojumiem:1. telpu noma;2. sporta infrastruktūras noma;3. sporta inventāra noma;4. ēdināšanas pakalpojumi;5. autotransporta pakalpojumi.Projekta pielikumā tiek noteikta maksa telpu nomas pakalpojumiem – dienesta viesnīcas pakalpojumiem, aktu zāles izmantošanai, saunas izmantošanai, skolas telpu nomai (metodiskais kabinets, ēdnīca, izglītības iestādes mācību telpas) un noliktavu nomai. Telpu nomas cenas aprēķinātas atbilstoši telpu tehniskajam stāvoklim un platībai un tie ir saistīti ar izglītības programmu īstenošanai izmantojamajām telpām. Projekts paredz arī diferencēt izmaksas atkarībā no telpu izmantošanas ilguma un pieejamajām ērtībām. Ģimnāzija līdztekus mācībām izmanto esošās telpas maksas pakalpojumu sniegšanai un ieņēmumi sniedz iespēju ģimnāzijas telpu ātrākai atjaunošanai.Projektā tiek noteiktas sporta infrastruktūras nomas un sporta inventāra pakalpojumu cenas. Sporta infrastruktūras nomas izmaksas aprēķina prioritāti izvirzītā un sabiedrībai piedāvātā pakalpojuma nepieciešamības, kvalitātes un fizisko personu pieprasījuma pēc fiziskām aktivitātēm. Sporta infrastruktūra un sporta inventārs tiek izmantots arī maksas pakalpojumu sniegšanai un ieņēmumi sniedz iespēju sporta infrastruktūras un sporta inventāra ātrāku atjaunošanu. Projekts paredz maksas apmēru par ēdināšanas un autotransporta pakalpojumiem, kurus ģimnāzija piedāvā līdztekus izglītības un mācību – treniņu procesam. Noteiktie maksas pakalpojumi dod iespēju ģimnāzijas infrastruktūru izmantot bērnu un jauniešu sporta nometņu organizēšanai, kā arī sniegtos pakalpojumus izmantot sportistiem, kuri pabeiguši izglītības un mācību – treniņu procesu ģimnāzijā un turpina izglītību augstskolās.Vienlaikus projektā tiek noteiktas sabiedrības mērķgrupas, kurām tiek piemēroti atvieglojumi 40 procentu apmērā: pirmsskolas vecuma bērniem, daudzbērnu ģimenēm, pensionāriem, personām, kurām ir noteikta invaliditāte, bāreņiem un bez vecāku gādības palikušiem bērniem. |
| 3. | Projekta izstrādē iesaistītās institūcijas |  Izglītības un zinātnes ministrija un ģimnāzija. |
| 4. | Cita informācija |  Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kuras izmantos ģimnāzijas sniegtos publiskos maksas pakalpojumus. Projekts paredz ģimnāzijas publisko pakalpojumu maksas atlaidi 40 procentu apmērā pirmsskolas vecuma bērniem, daudzbērnu ģimenēm, pensionāriem, personām, kurām ir noteikta invaliditāte, bāreņiem un bez vecāku gādības palikušiem bērniem, kas veicinās ģimnāzijas sniegto pakalpojumu pieejamību.  |
| 2. | Tiesiskā regulējuma ietekme uz tautsaimniecību un administratīvo slogu | Projektā noteikto publisko maksas pakalpojumu cenas ir pielāgotas esošajai finanšu situācijai.  Iegūtie finanšu līdzekļi par ģimnāzijas sniegtajiem publiskajiem maksas pakalpojumiem tiks izlietoti ģimnāzijas ēku uzturēšanas izdevumu segšanai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | **Turpmākie trīs gadi (*euro*)** |
| **2018** | **2019** | **2020** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo (2017.) gadu** | **izmaiņas, salīdzinot ar kārtējo (2017.) gadu** | **izmaiņas, salīdzinot ar kārtējo (2017.) gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 2 012 392 | 0 | 550 | 1000 | 1000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 012 392 | 0 | 550 | 1000 | 1000 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 2 012 392 | 0 | 550 | 1000 | 1000 |
| 2.1. valsts pamatbudžets | 2 012 392 | 0 | 550 | 1000 | 1000 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 |  |  |  |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | x | 0 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts aprēķins sniegts projekta sākotnējās ietekmes novērtējuma ziņojuma (anotācijas) pielikumā, tajā skaitā veikts aprēķins par publisko maksas pakalpojumu sniegšanā iesaistīto darbinieku izlietoto darba laiku un atalgojumu.Projekta pieņemšana ļaus ģimnāzijai plānot pašu ieņēmumus publiskajiem maksas pakalpojumiem, kas ņemami vērā izstrādājot budžeta pieprasījumu attiecīgajam saimnieciskajam gadam. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija un ģimnāzija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nebūs nepieciešams veidot jaunas institūcijas vai likvidēt, reorganizēt esošās. Projekta īstenošana tiks veikta ģimnāzijā esošo cilvēkresursu ietvaros.  |

*Anotācijas IV, V, VI sadaļa – projekts šīs jomas neskar.*

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

17.08.2017. 9:36

1188

I.Holste, 67047995

Ilze.Holste@izm.gov.lv

 S.Roze, 67047933

 Santa.Roze@izm.gov.lv